《哭车质斋师》
清代·李颖

退之文字羲之字，大江以南首屈指。门前问字车马屯，陶成多士作佳士。

梁溪邵师昨岁殂，同作长歌问天只。邵师既往情感伤，幸得吾师健饭耳。

那堪鹤召游东维，不见人间泪如水。二十年来一刹那，老成凋谢已如此。

呜呼自古谁不死，既死不朽人有几。

作者简介：李颖，字小尹，号蓉山，又号潜伊，能诗善书，嘉庆十五年（1811）因年老恩赐副贡，1814年赐举人。著有《蓉山诗草》。